สวัสดีค่ะ คุณ หนูมีข้อสงสัยค้ะ หนูเป็นประจำเดือนมา10วันแล้วค้ะ ปกติมันจะมาไม่ปกติคะ มันจะมาเดือนเว้นเดือนประมานนี้ค้ะ แล้วพอเป็นก้อเป็นแค่3วันค้ะ พอมาเดือนนี้หนูเป็น10วันค่ะ แต่มาแบบกระปิบกระปอยมันไม่ไหลตลอดเวลาแต่มันจะมาเปนช่วงๆคะ แบบนี้หนูควรทำอย่างไรคะ คุณ
สวัสดีค่ะ หากประจำเดือนมาเดือนเว้นเดือน และในรอบนี้มีประจำเดือนมานาน 10 วัน อาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น2. มีการอักเสบของมดลูก แต่มักมีอาการปวดท้องน้อยและตกขาวที่ผิดปกติร่วม3. มีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้4. การผลิตฮอร์โมนของรังไข่ผิดปกติ เช่น ภาวะที่มีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป5. ผลข้างเคียงจากการใช้ยาฮอร์โมนต่างๆ รวมถึงยาสตรี สมุนไพร อาหารเสริมต่างๆ6. มีภาวะไทรอยด์ฮอร์โมนผิดปกติหากที่ผ่านมาได้มีเพศสัมพันธ์ อาจลองตรวจหาการตั้งครรภ์ดูก่อน หากตรวจไม่พบ แต่เลือดยังคงไม่หยุดไหล แนะนำควรไปพบสูติ-นรีแพทย์เพื่อตรวจหาสาเหตุค่ะ